இன்றைய எபிசோடில் ஊழல் பத்தி பேசப்போறோம்.
குறை கண்டுபிடிக்கறேன்னு நினைக்கலாம், ஆனா நாம ஊழல் மிகுந்த காலகட்டத்துல இருக்கோம்.
எங்க பாத்தாலும் உயர் பதவியில் இருக்கும் மக்கள்
தங்கள் பதவியை வெச்சு பணக்காரர்கள் ஆறாங்க.
சில சமயம், அதிகாரத்தில் இருப்பவர்கள் முக்கியமான அரசு காண்டிராக்ட்களை
தங்கள் ஆட்களுக்கே கிடைக்கும்படி செய்கின்றனர்.
சில சமயம், அத்தியாவசிய சேவைகளுக்கே லஞ்சம் வாங்குகின்றனர்.
பின் சில சமயம், நிதியை தவறாக பயன்படுத்துவதை மேற்பார்வை...
மன்னிக்கணும், ஒரு நொடி இருக்கீங்களா?
ஒரு நல்ல பின்னணிக்கோ நல்ல இடத்துக்கு போகவோ
நம்மிடம் பட்ஜட் இல்லையா என்ன?
இந்த செடி பத்தி?
இந்த செடி பத்தி என்ன?
அது விலை உயர்ந்த செடி.
என்ன நீ... இல்ல, பளபளப்பா, இது மாதிரி.
மன்னிக்கணும், என் தவறுதான். நான் தண்டம்.
மன்னிக்கணும். எல்லாரும் மன்னிக்கணும்.
கவலை வேண்டாம்.
என் வாய்.
இல்ல, 20 இல்ல.
ஆமா, இதுதான்.
சரி, முதல்லேர்ந்து. அவன் பெயர் என்ன?
கால், கண்ணு.
இதுதான் ஊழல்.
ஊழல்
உங்களுக்கு பிடிக்குதோ இல்லையோ, அனைவரும் பணத்தால் தொடர்புற்றிருக்கோம்.
நான் கால் பென், உலக பொருளாதாரம் என்கிற இந்த
பெரிய பூதத்தை ஆராய்கிறேன்.
திஸ் ஜெயண்ட் பீஸ்ட் தட் இஸ் த குளோபல் எக்கானமி
உலகில் ஊழல் நிறைய இருக்கு.
உலகம் முழுக்க, வருஷத்துக்கு ஊழலின் விலை மதிப்பீடு 2.6 ட்ரில்லியன் டாலர்கள்,
உலகின் ஜிடிபியில் அது 5%ஐ கழிக்கிறது.
உலக வங்கியின் கருத்துப்படி, பணக்காரர்கள் இன்னும் பணக்காரர்கள் ஆவதற்கும்
ஏழைகள் இன்னும் ஏழைகள் ஆவதற்கும் மிக முக்கிய காரணங்களில் ஊழலும் ஒன்று.
பணக்காரர்களை உண்ணு
ஊழல் எதிர்ப்பது கடினமாவதற்கு காரணம்,
அது லஞ்சம் போல் ஒரு விஷயம் மட்டுமல்ல.
பல செயல்களை கொண்டது அது.
செனெட் இடங்களை விற்பதிலிருந்து
மக்கள் வரிப்பணத்தில் தனி விமானத்தில் செல்லும் வரை.
ஆனா ஊழல் பொருளாதாரத்தை எப்படி பாதிக்கிறது?
பெர்க்லி கலிஃபோர்னியா
அதை கண்டறிய, மறுபடியும் கல்லூரிக்கு செல்கிறேன்,
இந்த கேள்வியை பல வருஷங்களா ஆராயும் ஒருவரிடம் பேச.
முன்னாள் அமெரிக்க செக்கெரெட்டரி ஆஃப் லேபர், ராபர்ட் ரீச்.
இதை செய்வதற்கு மிக்க நன்றி. கொஞ்ச நாளாவே நான் உங்க விசிறி.
இந்த நிகழ்ச்சி வெளிவரும்போது அதை பத்தி உங்க 2.5 மில்லியன்
ஃபேஸ்புக் வாசகர்களிடம் சொல்ல வாய்ப்பிருக்கா?
ராபர்ட் ரீச் முன்னாள் அமெரிக்க செக்கெரெட்டரி ஆஃப் லேபர்
பாப்போம். என்னால் முடிஞ்ச வகையில் உதவறேன்.
சரி, உங்களுக்கு ஒரு ஆரிகாமி பெட்டி கொடுத்தேன்னா?
அழகா இருக்கு. ரொம்ப அழகா இருக்கு.
பாருங்க, உள்ளே என்னமோ இருக்கு.
ஆமாம், பணம்.
இப்ப எங்களை பத்தி சொல்வீங்களா?
-மாட்டேன். -சே!
ராபர்ட் ரீச், ஒரு நாணயமானவர்.
வெள்ளை மாளிகையில் இவ்வளவு நாட்கள்
இருந்தவரிடம் இப்படி ஒரு பண்பு இருப்பது அரிது.
மூன்று முறை வெள்ளை மாளிகையில்.
க்ளிண்டனிடம் லேபர் செக்கெரெட்டரியா பணியாற்றினார்,
அதுக்கு முன் கார்ட்டரிடம், அதுக்கும் முன் ஃபோர்டிடம்.
இப்போ, வால் ஸ்ட்ரீட்டிலும் சுயலாபச்சட்டம் இயற்றுவதிலும் உள்ள ஊழல்
அமெரிக்காவை எப்படி பாதிக்குதுனு ரீச் ஆராய்கிறார்.
அதை பத்தி ஒரு படம் கூட எடுத்தார்.
அனைவருக்கும் சமனிலி
ஊழலை எப்படி விளக்குவீங்க?
சமூகத்தால் எந்த பொருட்கள் சட்டவிரோதமானதுனு கருதப்படுதோ
முக்கால்வாசி மக்கள் எதை வாங்கவோ விற்கவோ
கூடாதுனு நினைக்கறாங்களோ,
அதற்கான விலைதான் ஊழல்.
இதில் கவனிக்கவேண்டியது,
முக்காவாசி மக்கள் அதை தவறுனு உணருவாங்களா?
அது நானும் நீங்களும் சம்பந்தப்பட்ட விஷயமா இருந்தா, நான்...
"இதை இப்படி பேசுவோம்.
"இப்போ, என் கை மேஜைக்கு அடியில் இருக்கு, யாரிடமும் சொல்ல வேண்டாம்."
இது சட்டவிரோதமா இல்லாம இருந்தாலும், நியாயத்துக்கு
எதிரான விஷயத்தில் நாம் ஈடுபடுகிறோம்.
நீங்க மிக மோசமான ஊழல் உதாரணங்கள்
பத்தி கொஞ்சம் சொன்னீங்கனா நல்லா இருக்கும்,
ஆனா, நாம ஊழல்னு நினைக்காத தினசரி
செயல்களை பத்தியும் சொல்லுங்க.
உதாரணம், ஒப்பந்தங்களை முடிக்க தரும் லஞ்சம்.
நீங்க டாக்டர்னு வெச்சுப்போம்,
தன் மருந்தை நீங்க எவ்ளோ மக்களுக்கு கொடுக்கறீங்கங்கறத
பொருத்து அந்த மருந்து கம்பெனி உங்களுக்கு ஒரு தொகை அளிக்கும்.
அது உங்க நோயாளிக்கு நல்லது இல்ல.
நீங்க நோயாளிக்கு தான் உண்மையா இருக்கணும், மருந்து கம்பெனிக்கு இல்ல.
அப்ப, அது கண்டிப்பா ஊழல்னா
அப்ப நம் அரசியல் அமைப்பு சீர்கேடானதா?
வர்த்தகங்கள் தங்களை ஆதரிக்கும் அரசியல்வாதிகளுக்கு பணம் தருவது,
இல்ல வேட்பாளர்களுக்கு நேரடியா உதவித்தொகை அளிப்பதை பத்தி யோசிக்கறேன்.
பிறகு அந்த வேட்பாளர்கள் இந்நிறுவனங்களுக்கு சாதகமா சட்டம் உரைப்பர், வாக்களிப்பர்.
அது ஊழலா?
அது உதவிப்பரிமாற்றம். அது ஊழல்தான்.
பல அமெரிக்கர்கள் அதை பாத்து சொல்றது,
"நிறைய பணமுள்ளவர்களுக்கும், பெரிய நிறுவனங்களுக்கும்
"வால் ஸ்ட்ரீட்டுக்கும் தான் இந்த அமைப்பு சாதகமா இருக்கு"னு.
இதில் சிறிய வகைலாம் இருக்கா?
-இதுல... -இருக்கு.
சிறிய லஞ்சம், மொத்த மக்கள் தொகைக்கும் அதை வாங்குவது
ஒண்ணும் தப்பில்லனு சொல்லுது.
சின்ன திருட்டு செய்யலாம்.
எஜமானரிடமிருந்து எடுத்துக்கலாம்.
அது எல்லாமே தப்பு.
பொருளாதார அடிப்படையில் சொல்லணும்னா
ஊழல் ஒரு பெரிய எதிர்மறை.
ஊழல் மிக அதிகமுள்ள நாடுகள்
ரொம்ப மெதுவாக முன்னேறுகின்றனர், வறுமையை ஒழிக்க முடியவில்லை.
ஊழலுக்கான கதவை திறந்துட்டீங்கனா, அதுகூட மத்ததும் வந்துடும்.
வாயில் விரிஞ்சுட்டே போகும்,
பொருளாதாரம் வளர்வது கடினமாகும்.
ஊழல் எப்படிலாம் வந்து பொருளாதாரத்தை
அழிக்குதுங்கறத்துக்கு நூலகமே வெக்கலாம்,
ஆனா சில சமயம், அது சின்னதா தொடங்கும்.
பூனே
இந்தியா
இந்தியாவில், சிறிய அளவிலான ஊழல், சிறு ஊழல்னு அழைக்கப்படுவது,
லஞ்சம் என்ற பெயரில் மிக அதிகமா இருக்கு.
ஏர்ன்ஸ்ட் அண்ட் யங்கின் சர்வதேச தொழில் தலைவர்களுக்கான கணக்கெடுப்பின் படி,
ஒரு நாட்டில் அன்னிய முதலீட்டுக்கு லஞ்சம் தடையா இருக்கும் 83% பேர் சொல்லிருக்காங்க.
பூனேவில் வேலையில் இருக்கும் சில நடுத்தர வர்க்கத்தினரை சந்திக்க இருக்கேன்,
சிறு ஊழல் மிகுதியான ஒரு சமூகத்தில் வாழ்வது எப்படினு தெரிஞ்சுக்க.
ஊழல் எப்படி இயங்கும்னு எனக்கு தெரியும். இந்தியாவில் முன்னாடி வேலை பாத்திருக்கேன்,
அதனால் நானும் அனுபவப்பட்டிருக்கேன்.
சிறுவனா இருக்கும்போது, கஸ்டம்ஸில் ஒரு பெரிய வரிசை
நின்னுட்டிருப்பது எனக்கு நினைவிருக்கும், நாட்டுக்குள் வருகையில்.
ப்ரெய்னா ஆஹெர், எம்.டி. அனெஸ்தெஸியாலஜிஸ்ட்
அது ஒரு பகல் கொள்ளை.
எங்கம்மா கண்டிப்பா இருப்பாங்க, "இதுக்கு நான் உனக்கு பணம் தர மாட்டேன்.
"இதை விக்க இங்க வரல"னு. அவங்க கடுமையானவங்க.
செம்ம அவங்க.
ஐஷ்வர்யா ஆஹெர் மாணவி
தன்னிடம் லஞ்சம் வாங்க பாக்கும் அந்த சீர்கெட்ட கஸ்டம்ஸ்
அதிகாரிகளை பாத்து சத்தமா பேசுவாங்க.
ஷாஹித் ஷேய்க் சிறுதொழில் முதலாளி
நானும் உங்க தாயாரை போல தான்.
இதுக்குலாம் நான் பணம் தர்றதா இல்ல,
"நான் ஒண்ணும் தப்பு பண்ல"னு சொல்வேன்.
நான் ஏதாவது தப்பு பண்ணிருந்தா,
அதற்கான அபராதத்தை மட்டும் கட்டறேன்.
அப்படி நிஜம்மாவே நடக்குமா?
ஆமாம், நான் நிறைய போலிஸுடன் சண்டை போட்டிருக்கேன், ஆண், பெண் எல்லாரிடமும்,
எங்கம்மாதான் பிரிப்பாங்க,
அவங்களுக்கு காசு தந்து அனுப்பிடுவாங்க.
உங்களுக்கு என்ன பயம்? எதையாவது பாத்து பயமா?
ஆமாம்.
அவங்க நம்மை அசிங்கப்படுத்த தொடங்கலாம்,
இல்லனா அசிங்கமா பேசுவாங்க, அதுபோல,
எப்பவுமே அவசரத்தில்தான் இருப்பேன்.
"அவசரமா போக வேண்டியிருக்கு"னு சாக்கு சொல்லி பாப்பேன்.
"நீங்க டாக்டர் தானே?
"சரி, 400 வேண்டாம், 200 கொடுங்க போதும்"னு கேப்பாங்க.
நேரடியாவே கேப்பாங்களா?
ஆமா, அப்படி நடக்கும்.
உங்களுக்கும் அது போல் அனுபவம் உண்டா?
ஆமா, என் குடும்பத்துடன் ஒரு அனுபவம் உண்டு.
என் சித்தி பையனுக்கு ஒரு விபத்து.
அவங்க அவ்ளோ பணக்காரங்க இல்ல, அதனால பொது மருத்துவமனைக்கு போனாங்க,
அது அரசினுடையது.
அவன் கால்கள் உடைஞ்சிருந்தது. நிக்க முடியல.
அங்கிருக்கும் வார்ட்-பாயை, தான் கட்டுப்போட்டு கொள்ள
இரண்டாவது மாடிக்கு செல்ல வேண்டும்,
அதற்கு உதவுமாறு கேட்டான்.
வீல்சேர் உதவியுடன் மாடிக்கு கொண்டு போக
அவன் லஞ்சம் கேட்டான்.
இது மக்களின் உடல் நலத்தை பாதிக்குமே.
இதுக்குனு பணம் ஒதுக்கி வைப்பீங்களா?
எதிர்கால ஊழலுக்குனு?
ஆமா, அப்படி செய்றவங்க உண்டு.
என் நண்பரின் தந்தை ஒரு வக்கீல்.
அவரிடம் சிலர் வந்து சொல்வாங்க,
"நாங்க ஒரு உணவகம் தொடங்கணும், அதுக்கு சட்டபூர்வமா
"என்னலாம் செய்யணுமோ அதலாம் செஞ்சுட்டோம்,
"இப்ப அவங்க மேஜைக்கு அடியில எதிர்பாக்கறாங்க"னு.
என் நண்பரின் தந்தை சொன்னார்,
"அவர்களுக்கும் கொடுத்துடுங்க. என்னிடம் உங்க பணம்
"மொத்தமும் தந்தாலும் அவங்களை எதிர்த்து நாம சண்டை போட முடியாது.
"பணம் கொடுத்துடுங்க"னு.
மனசளவுல நாங்க தயாரா இருக்கோம்னு நினைக்கறேன்.
ஒரு விஷயம், எவ்ளோ பணம் கட்டணும்னு
நமக்கு தெரியாது.
அதனால தான் உங்க பட்ஜட்டில் லஞ்சத்துக்கு இவ்ளோனு கணக்கா ஒதுக்க முடியல,
ஆனா மனசளவுல தயாரா இருக்கீங்க.
மனசளவுல தயாரா இருக்கோம்.
எப்பவுமே, ஒரு பதட்டத்தோடு தான் இருக்கோம்.
ஆமாம்.
லஞ்சம் போன்ற சிறு ஊழல் பரவலா காணப்படறது
ஒண்ணும் அதிசயம் இல்ல.
ஆனா உலக பொருளாதாரத்தால் விளையும் பல வகை ஊழல்களில்
லஞ்சம் ஒரு வகை தான்.
மெனுவில் வேறென்னலாம் இருக்குனு பாப்போம்.
ஊழல் பல வடிவங்களில் வரலாம்,
ஆனா அனைத்துமே அதிகாரத்துடன் தொடர்புடையது.
உங்க உணவகத்தை நடத்தும் ஒருவர்
தன் அதிகாரத்தை ஓசி உருளை சிப்ஸுக்கும் மேல பயன் படுத்தினா யோசிங்க.
லஞ்சம் எக்கசக்கமா இருக்கும், என்னை பகைச்சுக்க கூடாதுனு மக்கள் பணம் தருவாங்க.
-ஒரு ட்ரே கிடைக்குமா? -"ஒரு ட்ரே கிடைக்குமா"வா?
தெரியல. உனக்கு கிடைக்குமா?
உள்ளே போங்க.
சிபாரிசும் ஒரு பரவலா நடக்கும் ஊழல்தான்.
நான் என் சகோதரன் டெரெக்கை வேலையில் அமர்த்தினேன்,
அவனுடைய ஒரே தகுதி எனக்கு சொந்தம் என்பது மட்டுமே.
"கடவுள் காப்பாத்துவார்"னு சொல்லணும் நீங்க.
அது தான் பண்பு.
சுய ஒப்பந்தமும் இருக்கு,
ஏன்னா ஒரு நம்பகமான வர்த்தகத்திலிருந்து இனிப்புகள் எதுக்கு வாங்கணும்,
எனக்கு நானே பணம் கொடுத்துக்க முடியும்னு இருக்கும்போது?
இரட்டிப்பு விலை! இன்று மட்டும்!
மன்னிக்கணும். இதில் ஒரு பேண்ட்-எய்ட் இருக்கு.
வாழ்த்துக்கள். டெரெக் கொஞ்சம் கொளறுபடி.
மிரட்டல், காசு புடுங்குதல் பத்தி மறந்தே போயிட்டேன்.
நீ அந்த அற்புதமான இனிப்பை சாப்பிட்டு
உன் கண்டிப்பான உணவு பழக்கத்தை மீறினது உன் மல்யுத்த
பயிற்சியாளருக்கு தெரிஞ்சா அது அவமானம்.
பதட்டப்படாம போ.
அப்புறம், கையாளுதல்,
அது திருட்டு.
டெரெக், இதை ஜமக்காளத்துக்கு அடியில் வை.
அப்படியே, அக்கா.
ஊழல் எப்பவும் இனித்ததில்லை.
கால் நகமா.
அட சே, டெரெக்!
ஒரு சிலர் மட்டும் தனி தனியா
திருட்டுத்தனம் பண்ணினா கண்டுபிடிச்சுடலாம்.
ஆனா நமது கட்டமைப்பில் புகுந்த
பெரிய பிரச்சனையா இருந்தா எப்படி தெரிய வரும்?
ந்யூ யார்க் நகரம்
அதை தெரிஞ்சுக்க, ந்யூ யார்க் திரும்பியிருக்கேன்,
என்வை
ந்யூ யார்க் பத்திரிக்கையாளர் ஆடம் டேவிட்சனை சந்திக்க.
ஆடமும் இந்த நிகழ்ச்சியின் தயாரிப்பாளர்களில் ஒருவர் என்பதால்,
நான் பாட்டுக்கு உள்ளே போனா ஒண்ணும் சொல்ல மாட்டார்னு நினைக்கறேன்.
-எப்படி இருக்கீங்க? -எப்படி இருக்கீங்க, ஸார்?
"ஊழலை" எப்படி விளக்குவீங்க?
ஊழல் ஆபாசப்படம் போலவா? பாத்தா தெரிஞ்சுடுமா?
இன்று நாம் ஊழலை ஒரு வக்கிர புத்தியா நினைக்கறோம்,
நல்ல படி இயங்கும் பொருளாதாரங்களுக்கு நிகழும் ஒரு சாபக்கேடு,
ஆனா அந்த யோசனை புதிது.
ஒரு சர்வாதிகாரத்தை எடுத்துகிட்டீங்கனா,
மன்னருக்கு தான் முழு அதிகாரமும் இருக்கும்,
விவசாயிகள் அந்த மன்னரின் உடைமை,
அது எவ்வளவு ஊழல் மிக்கதுன்னா, ஊழல் என்கிற வார்த்தைக்கே அர்த்தமில்லாம போயிடும்,
ஏன்னா அங்க ஊழல் எதுவும் நடக்கல.
-அது அப்படிதான். -அது அப்படிதான்.
அதனால அதை ஊழல்னு நீங்க நினைக்கணும்னா,
ஊழல் செய்யக்கூடிய ஒரு இயங்கும் நடுத்தர வர்க்க
பொருளாதாரத்தை உருவாக்கணும்.
இந்த ஒரு எழுதப்படாத விதி உதவியா இருக்கும்,
ஒரு நாடு அடிப்படையிலேயே ஊழல் மிக்கதா
இல்ல எப்பயாவதுதான் ஊழல் நடக்குதானு தெரிஞ்சுக்க,
அந்த நாட்டு அதிபரையோ பிரதமரையோ கேக்கணும்,
"இந்த நாட்டின் மிகப்பெரிய காங்க்ரீட் போன்ற மனிதர் யார்"னு?
அது அவருக்கு தெரிஞ்சுதுனா,
அவர் அந்த மனிதருடன் வியாபாரத்தில் ஈடுபட்டிருந்தார்னா,
அது மிக அதிகமான ஊழல் உள்ள நாடு என்பதற்கு அறிகுறி.
இது சுவாரஸ்யமானதா இருக்கு. சரி.
ஊழலை பத்தி ஆராய
கான்க்ரீட்தான் சிறந்த பொருள்.
இரண்டும் எப்படி இயங்கும், மக்களை எப்படி பாதிக்கும்னு.
இருங்க, கொஞ்சம் கற்பனை பண்ணி பாப்போம்.
கண்டிப்பா.
சரி!
சரி, மேல சொல்லுங்க.
சரி, கான்க்ரீட்டாலான எதுலையும் மூணு பொருட்கள் உண்டு.
"கலவை"னு சொல்வாங்களே, மண் மற்றும் சிறு கற்கள்,
சிமெண்ட்,
மற்றும் தண்ணீர்.
சரியாக கட்டப்பட்ட ஒரு கான்க்ரீட் அமைப்பில்,
சிமெண்ட் மொத்த கலவையில் 15% இருக்கும்,
ஆனா அதுக்கு செலவு அதிகம்.
டிக்
அதனால், சிமெண்ட் அதிகமா பயன்படுத்தாம கட்டடம்
கட்டினா மிக்க லாபம்.
அது நல்லா இருக்கும், ஆனா இடிஞ்சு விழுவது நிச்சயம்.
மெக்ஸிக்கோ சிட்டி 2017
கடவுளே! கடவுளே!
செய்திகளில் கேள்விபடும்போது,
250,000 பேர் பூகம்பத்தில் இறந்தனர்,
அது பூகம்பத்தினால் அல்ல, அது கான்க்ரீட்டினால்.
ஹெய்டி, 2010
2010ல், 7.0 புள்ளி பூகம்பம் ஹெய்டியை தாக்கியது,
8.5 மில்லியன் டாலர் சேதம்,
200,000 மக்க்ள் உயிரிழந்தனர்.
ஹெய்டி பேரழிவு தரமற்ற கட்டுமானத்தை வெளிக்காட்டியது
உயிர் பிழைத்தவர்கள் தரமற்ற கான்க்ரீட்தான் இந்த அழிவுக்கு
காரணம்னு சுட்டிகாட்டினர்.
கெட்ட கான்க்ரீட்டினால் 1999ல் டர்க்கியிலும் மிகுந்த சேதம் விளைந்தது,
2008ல் சிசுவானில்,
2017ல் மெக்ஸிக்கோவில்.
இதில் சில இடங்களில்,
தரமற்ற கான்க்ரீட்டை பயன்படுத்தி லாபம் பார்த்த அதே காண்டிராக்டர்கள்
மறுகட்டுமானத்தினாலும் பயனடைந்தனர்.
ஹெய்டியில், முக்காவாசி கட்டுமான ஒப்பந்தங்கள்
பிரதமரின் மனைவியின் சொந்தக்காரர் ஒருவருக்கே போனது,
அதனால பல கேள்விகள் எழுந்தன.
ஊழல் நாடுகளில் நாம் பார்ப்பது,
வாழ்க்கைக்கான அத்தியாவசிய பொருட்கள்,
கான்க்ரீட், தண்ணீர், மின்சாரம்,
டெலிஃபோன் இணைப்பு, சலிப்பூட்டும் விஷயங்கள்
எல்லாம் மேல்தட்டுக்காரர்களுக்கு எக்கசக்க பணம் சம்பாதிக்க சிறந்த வழியா இருக்கு.
ஒரு சமூகம் வளர்வதை அது தடுக்குது.
ஒரு பொருளாதாரம் ஆரோக்கியமா வளர்வதை அது தடுக்குது.
இது அமெரிக்காவில் சாத்தியமில்லனு நீங்க நினைச்சீங்கனா,
2006ல்,
பாஸ்டன் பெருந்தோண்டலில் பங்கு பெற்றதற்காக
ஆறு காண்டிராக்டர்கள் கைது செய்யப்பட்டனர்.
வரலாற்றின் மிக விலை உயர்ந்த சாலை கட்டமைப்பு அது,
243 பில்லியன் டாலர்கள், மற்றும் 15 வருஷமா வாகன நெரிசல்கள்,
இது தவிர்த்து, கசிவுகள், கோளாருகள், ஒரு சாவுக்காக கொடுக்கப்பட்ட தொகைகள் வேறு.
பாஸ்டன் பெருந்தோண்டலில் விபத்து காரில் ஒரு பெண்மணி பலி
ஒரு சட்டப்பூர்வமான அமைப்பிலிருந்து
ஊழல் அனைவரையும் தள்ளி கொண்டு போகிறது.
நவீன உலகம் நல்லதாக
இருக்கக்கூடிய காரணத்தையே அழிக்க கூடிய
கொடிய விஷம் இது.
ஊழலின் விளைவுகள் எவ்வளவு மோசமா இருக்கும்னு எனக்கு புரிய தொடங்குது.
ஒரு வேளை எங்கேயாவது நானே நேரடியா
ஊழல் மிகுந்த வியாபாரத்தில்
அனுபவம் பெறலாம்,
அல்லது உலகம் முழுக்க ஊழல் வாதிகளின் நடவடிக்கைகளை பார்க்க நேரலாம்.
ஊழல் சுற்றுலா ப்ராக்
சொல்லப்போனா, ப்ராகின் விசித்திரமான
ப்ராக்
செக் ரிபப்ளிக்
சுற்றுலா சவாரியில் நமக்கு இந்த அனுபவம் தான் அளிக்கப்படுது.
ஊழல் சுற்றுலா.
சரி.
இதுதான் ஊழல் சுற்றுலாவா.
நாங்க உங்களுக்கு ப்ராக்கில் காட்டுவது,
மோசமானதில் சிறந்தது.
2012 பெட்ர் சோரெக்கிற்கு ஊழல் சுற்றுலாவை தொடங்கும் எண்ணம் வந்தது.
பெட்ர் சோரெக் நிறுவனர், ஊழல் சுற்றுலா
அப்பலேர்ந்து, செக் ரிபப்ளிக்கின் சட்டசபை
இவருக்கு தேவையான ஊழல் மற்றும் திருட்டுத்தனத்தை
வாரி வாரி வழங்கிட்டிருக்கு.
2013ல்,
பிரதமர் ஊழல்-எதிர்ப்பு என்று கூறி ஜெயிச்சுட்டு
ஒரு லஞ்ச மோசடியில் மாட்டி ராஜினாமா செய்தார்.
ஊழல் சுற்றுலாவில், நாங்க ஊழலை விரும்பறோம்.
அவங்க தப்பான ஒப்பந்தங்களை செய்றது எங்களுக்கு பிடிக்கும்,
அதுவும் பொது இடத்தில், வெட்ட வெளியில்.
அதனால எங்களுக்கு நிறைய வேலை கிடைக்குது.
நிச்சயமா.
பெட்ர்க்கு ப்ராக் நகரம் வேலை கொடுத்துட்டே இருக்கு.
ப்ளான்கா சுரங்கம் போல, அது ஒரு பெரிய விலை உயர்ந்த ஒரு கட்டுமான குழி.
267.3 மில்லியன் டாலர் பட்ஜட்டை விட அதிகம்
அதாவது கிழக்கு ஐரோப்பாவின் பெருந்தோண்டல்.
பின் மோடால் பொது மருத்துவமனை,
அங்கு மருத்துவர்கள் விஐபிக்களை அதிகமா கவனித்ததா குற்றம் சாட்டப்பட்டனர்.
இந்த உலா அங்கு இப்பலாம் போறதில்ல,
ஏன்னா அங்கு நிர்வாகிகளுக்கு லஞ்சம் தந்தா தான் அங்கு வர முடியும்னு சொல்லப்பட்டது.
நீங்க செய்வதில் எதை ரொம்ப விரும்பறீங்க?
இந்த சுற்றுலாவை ஏற்படுத்தி தருவதில் உங்களுக்கு எது ரொம்ப பிடிச்ச விஷயம்?
வியாபாரம் தான் ஊழலுக்கு தீனி.
எங்க வியாபாரத்துக்கு ஊழல்தான் தீனி.
அட, பிரமாதம்.
சட்டபூர்வமாதான். சரியா?
செக் மக்களை மொட்டை அடித்த அதிகார வர்க்கத்தினரை
செல்லமா அறைவதுதான் பெட்ரின் ஊழல் சுற்றுலா அமைப்பு.
நொறுக்குதீனி வழங்கப்படும்.
-இப்ப நீங்க அதை கடிக்கலாம். -நான் அதை கடிக்கலாமா?
அதுல பருப்புகள் இருக்கா? சரி.
முடிவில் பட்டம் பெறும் விழா கூட இருக்கு.
ஊழலில் எம்ஏ பட்டம் பெற காசு கொடுத்தேன்,
அது சரிதானே.
இன்னும் ஆழமா யோசிக்கணும்னா,
இந்த விஷயத்தை தீவிரமா அணுகும் ஒருவரிடமிருந்து நான் கத்துக்கணும்.
ஹை. நான் டேவிட் ஓண்ட்ராக்காவை பாக்க வந்தேன்.
-மாடிக்கு வாங்க. -நன்றி.
ட்ரான்ஸ்பரென்ஸி இண்டர்னேஷனல் உலகின் தலை சிறந்த ஊழல்-எதிர்ப்பு அமைப்பு,
உலகம் முழுதும் 100 கிளைகள் உண்டு.
டேவிட் ஓண்ட்ராக்கா - நிர்வாக இயக்குனர் செக் ரிபப்ளிக் கிளை
ஊழல் எதிர்ப்பில் மிகச்சிறந்த அணியில் டேவிட் ஓண்ட்ராக்காவும் ஒருவர்.
ஊழலை எதிர்ப்பதில் டேவிட் மிக தீவிரமா இருந்தாலும்,
ப்ராக்கில் நான் சந்தித்த மற்றவர்களை போல,
அவர் அதை கொஞ்சம் ஜாலியாவும் செய்யறார்,
இந்த அறிவுபூர்வமான ஊழல் விளையாட்டு போல.
இந்த விளையாட்டின் நோக்கம், பணக்காரர் ஆவது,
முடிஞ்ச அளவு அரசியல்வாதிகளை தன் வசம் இழுப்பது.
பணம் வைத்து அவர்களை விலைக்கு வாங்குகிறீர்கள்.
பார்க்கும் நிறைய பேர்
சொல்லப்போவது, "நாங்க செத்தோம்.
"எதையுமே என்னால மாத்தவே முடியாதுனு நினைக்கறேன்."
ஆனா நீங்க அதை நம்பல, இல்லனா இங்க வேலை செய்ய மாட்டீங்க.
ஊழல் எதிர்ப்பு போராளியா இருக்கறது
சுலபமான காரியம் இல்ல.
நம் எதிரிகள் மிகுந்த பலசாலிகள்,
பணரீதியாவும், அதிகாரரீதியாவும்.
ஆனாலும், எங்களால் மாற்றத்தை கொண்டு வர முடியும்.
ஆனா உலகில் பல இடங்களில்,
இது பெரிய ஆபத்தான விஷயம்.
உங்க உயிருக்கு ஆபத்து.
எனக்கு அரசியல் சம்பந்தம் உண்டு, எனக்கு இந்த பாத்திரம் பிடிக்கும்,
இது இப்பவும் என்னை உற்சாகமூட்டுது.
ஊழலை நிறுத்த ட்ரான்ஸ்பரன்ஸி இண்டெர்னேஷனல் பயன்படுத்தும் உத்திகளில் ஒன்று,
அதன் ஊழல் ஊகக்குறியீடு,
அதன் மூலம் பல சர்வதேச வியாபாரிகளிடம் கணக்கெடுப்பு நடத்தப்பட்டது,
அதன் மூலம் உலகின் 180 நாடுகள் வரிசைப்படுத்தப்பட்டது,
அதன் நம்பகத்தன்மை அடிப்படையில், முதல் இடம் மிகுந்த நம்பகமான நாட்டுக்கு,
1 ந்யூ ஜீலாந்த்
180வது இடம் நம்பகத்தன்மை மிக மோசமாக இருக்கும் நாடு.
180 சொமாலியா
ஊழலின் விலை என்ன, மக்கள் ஏன் அக்கறை எடுத்துக்கணும்?
சுலபமான பதில், பணம்தான்.
பொது சேவைக்கு போக வேண்டிய
மக்களின் பணம் யாருடைய
பாக்கெட்டுக்கோ போகுது, அவ்ளோதான்.
இன்னும் ஆழமா ஆராய்ஞ்சு பாத்தா, நம்ப முடியாத
பல கதைகளும், முயற்சிகளும் தெரிய வரும்.
அரசு ஒப்பந்தங்கள் பெரிய அளவில்
தவறாக கையாளப்படுகிறது.
கடைசில பாத்தா, இது தான் மிகப்பெரிய ஊழல்.
அதுலாம் சரி, ஆனா அது தமாஷான விஷயம் இல்ல.
இதை எப்படி தமாஷ் ஆக்குவது?
ஊழலில் எதுவுமே தமாஷ் இல்ல.
அதுவும் அரசின் மேல் தட்டில்.
"அது பெரிய அளவு ஊழல்."
என் நாட்டை ஆளுபவர் தன் அதிகாரத்தை, சொத்துகளை கனமான பிடியில் வைத்திருக்கிறார்,
தன்னை கடவுளாக பாவிக்கணும்னு எதிர்பார்க்கிறார்.
அதுக்கும் மேல, எல்லாரையும் வேவு பார்க்கிறார்.
அதனால் அவரின் நெருங்கிய வட்டம் கொழுத்துக்கொண்டே போகிறது,
மீதி பேரோ ஃபேக்டரிக்களில் வேர்வை சிந்துறோம்.
அவர் தனக்கு ஒரு கேவலமான பட்டத்தையும் சூட்டிக்கொண்டார்.
"சாண்டா க்ளாஸ்."
இதுலாம் எப்ப தொடங்கிச்சுனா, சாண்டாக்கு ஒரு பெரிய புதையல் கிடைச்சப்போ.
க்ரிஸ்துமஸ் பரிசுகள்.
இப்ப மக்கள் அவருக்கு பால், பிஸ்கட்னு லஞ்சம் கொடுக்கணும்.
இதுக்கு நடுல, பரிசுகளை செய்யும் நாங்க,
எங்களுக்கு ஆரோக்கிய உணவு கிடைப்பதில்லை, அதனால் முழுசா வளர்றது கூட இல்ல நாங்க.
எங்கேயோ க்ரிஸ்துமஸுக்கு முந்தைய இரவு
கடின உழைப்புக்கோ புது முயற்சிகளுக்கோ ஏற்ற பலன் கிடைப்பதில்லை,
ஏன்னா எல்லா பெயரையும் க்ளாஸ் ஜி எடுத்துக்கொள்வார்.
அவருக்கு மக்கள் மேல் எவ்ளோ அதிகாரம் இருக்குனு உங்களுக்கு தெரியாது.
தெரியுமா? உதாரணத்துக்கு, பெற்றோர்கள்.
பெற்றோர்கள் தங்கள் சொந்த பணத்தில் தங்களின் குழந்தைகளுக்கு பரிசுகள் வாங்குவர்,
ஆனாலும் சாண்டாதான் வாங்கியதுனு சொல்லுவாங்க.
முட்டாள் செம்மரி ஆடுகள்.
பெரிய அளவு ஊழலின் இன்னொரு அறிகுறி தெரிஞ்சுக்கணுமா?
விதிகளை மாற்றுவது,
சாண்டாவின் பார்வையில் யார் நல்லவங்களா இருக்காங்களோ அவர்களுக்கே பரிசு,
மீதி பேருக்கு இதன் மூலம் தண்டனையா?
அந்த நாய் பட்டியல்லாம் வெச்சிருக்கான்.
பட்டியல் தயாரிக்கறான்!
மணிக்கணக்கா மக்கள் வரிசையில் காத்திருக்காங்க,
அவன் காலை தொடும் பாக்கியமாவது கிடைக்குமானு.
அவன் ஒண்ணும் கிழிக்கறதில்ல.
வருஷத்துக்கு ஒரு நாள் வேலை செய்யறான், அவ்ளோதானே?
"ஹோ! ஹோ! ஹோ! வா, வந்து என் மடியில உக்காரு"னு.
நல்லா வாழறான்.
அவன் இங்க இருக்கான்.
அய்யோ, வடக்கு போலிஸ்!
என் கதையை பரப்புங்க!
என்னை ஷெல்ஃபில் வெச்சுடாதீங்க.
குவாலா லம்பூர்
மலேசியா
தன் பொருளாதாரம் ஊழலினால் மிகப்பெரிய அழிவை சந்தித்த நாடு,
ட்ரான்ஸ்பரன்ஸி இண்டெர்னேஷனல் பட்டியலில் 62வது இடம்.
மலேசியா
மலேசியா தன் வரலாற்றிலேயே மிகப்பெரிய ஊழல் மோசடியை சமீபத்தில் சந்தித்தது.
பிரதமரே, பார்க்க சந்தோஷமாக இருக்கீங்க.
ஸார், உங்க கிட்ட ஒண்ணு கேக்கலாமா, ஒரு உலக அளவு ஊழல் மோசடியில் நீங்க சம்பந்தப்பட்டது
வெளியில தெரிஞ்சும் நீங்க ஏன் ராஜினாமா செய்யல?
பரபரப்பான தலைப்புச்செய்தி என்னன்னா,
பிரதமர் ஒரு ஒப்பந்தத்தில்
தன் வங்கிக்கணக்கில்
700 மில்லியன் டாலர்கள் போட்டுக்கொண்டது தான்.
க்ளார் ர்யூகாஸில் ப்ரவுன் பத்திரிகையாளர்
இது க்ளார் ர்யூகாஸில் ப்ரவுன்,
மலேசியாவில் பிறந்த பத்திரிகையாளர், 1எம்டிபினு அரசு முதலீட்டு தொகையிலிருந்து
மலேசிய பிரதமர், நஜீப் ரஜக்
பணம் எடுத்துட்டிருந்தார் என்கிற உண்மையை வெளிக்கொண்டு வந்தவர்.
அவர் இந்த பணத்தை திரட்டி மலேசியாவின் நலனுக்காக
எப்படி இதை முதலீடு செய்யப்போகிறார் என்பதை பத்தி நல்ல விதமா பேசப்பட்டது,
இந்த லாபகரமான முதலீடுகளினால்
மலேசியா பணக்கார நாடாகும் என்றும்.
1எம்டிபியில் உலகம் முழுதும் பில்லியன் டாலர்கள் கணக்கில் பலர் முதலீடு செய்தனர்,
கோல்ட்மேன் சாக்ஸ், சவுதி அரசு குடும்பத்தையும் சேர்த்து.
ஆனா அந்த பணம் மலேசிய மக்களை சென்றடையவில்லை.
அந்த பணம் ஜோல் லோவ் என்கிற பினாமியின் அக்கவுண்டுக்கு போனது,
ஜோ லோவ் மலேசிய நிதியாளர்
அவருக்கு மேற்கத்திய உலகின் ப்ளேபாய்
என்கிற பெயர் இப்போது உருவாகியிருக்கு.
ஜோ லோவ் பிரதமர் நஜீபிம் பண சலவையில் உதவியாளர்.
அவர் 1எம்டிபி பணத்தை வெச்சு
படகுகள், ஒரு பிக்காஸோ ஓவியம் வாங்கினார்,
பணக்காரர்களுடன் பார்ட்டி செய்தார், பாரிஸ் ஹில்டன், லூடக்ரிஸ் போன்றோருடன்.
அப்புறம், லியோ,
அவரை எதை தயாரிக்கும்போது சந்தித்தார்? தி வுல்ஃப் ஆஃப் வால் ஸ்ட்ரீட் படம்,
நஜீபின் வளர்ப்பு மகன், ரீஜா அஜீஸுடன்.
ஜோ லோவ் நட்பின் அடையாளமா லியோவிற்கு ஒரு பிக்காஸோவை கூட பரிசாக அளித்தார்.
நண்பர்கள் எப்பவும் செய்வாங்களே, அப்படி.
இந்த அறிகுறிகள் சரியானவையே.
இதுபோன்ற அதிகார துஷ்பிரயோகம் நடக்கையில் இது நடக்கும்,
-பணம் உலகம் முழுதும் பரவும். -ஆமாம்.
ஜோ லோவ் உலகம் முழுதும் பார்ட்டி பண்ணினப்போ,
பிரதமரும் அவர் மனைவி, ரோஸ்மா மேன்ஸரும்,
செம்மயா வாழ்ந்தாங்க,
பெரிய மாளிகைகள், விலை உயர்ந்த கார்கள் மற்றும் பெர்கின் பைகள்.
ஒரு பையின் விலை 150,000 டாலர்கள் வரை
அதே சமயம் மலேசியாவின் தேசிய கடன் எக்கசக்கமானது.
25 பில்லியன் டாலர்கள்
உங்களுக்கு காரசாரமான கதைகளும் தந்தாங்க போல.
அவங்க ரகசியமா யாரும் பாக்காத மாதிரிலாம் எதுவும் செய்யல போல.
எந்த பத்திரிகையாளரும் அரசாங்கத்தை பத்தி தப்பா விமர்சிக்க கூடாது.
அவர்களுக்கு அரசாங்கத்தை பத்தி
தப்பான விமர்சனத்தை படிப்பதற்கே பயம்.
அதனால, நான் என்ன சொன்னேன்னா,
"ஹேய், அது... பத்திரிகையின் வேலை அதிகாரத்தை விமர்சிப்பது.
"அதிகாரத்தை கேள்வி கேப்பது."
இந்த செய்தி பலத்தது.
அவர் இதை அமுக்க பாத்தார், என்னை அமுக்க பாத்தார்.
அதுலேர்ந்து, அடுத்த ரெண்டு வருஷங்களுக்கு,
ஒரு பிரதமர் தன் அதிகாரத்தை வைத்து
பதவியிலிருந்து விலகாமல் இருக்க பார்த்துக்கொண்டார்.
அது மக்களை இன்னும் கோபப்படுத்தியது.
நஜீபின் இந்த செயல்களை பத்தி படித்த ஒருத்தர்
ரொம்ப கடுப்பாகி
நிறைய ஸ்ப்ரே பெய்ண்டுகள் வரைந்தார், ஸ்டிக்கர்கள் ஒட்டினார்.
தெரு ஓவியர் ஃபாமி ரேஜா.
என் அரசியல் பொறுப்பு எப்படி வந்ததுனா,
இந்த புரட்சி மனப்பான்மை,
பன்க் இசையிலிருந்து வந்தது.
"பன்க் நம் கிழக்கத்திய கலாச்சாரத்துக்கு
"ஒத்து வராது"னு சொல்றவங்களுக்கு
"போங்கடா வேலைய பாத்துட்டு"னு சொல்லிடுவேன்.
ஃபாமி ரேஜா ஓவியர் மற்றும் போராளி
அரசு மக்களிடமிருந்து திருடுவதை பார்த்து ஃபாமி நொந்து போனார்,
அந்த கடுப்பை தன் கலைக்கு மூலதனமாக்கினார்,
நஜீபை ஒரு கோமாளியாக சித்தரிக்கும் சுவரொட்டிகளை செய்தார்.
நாம் அனைவரும் இங்கு ஊழல்வாதிகள்தான்
இந்த சுவரொட்டியில், "இங்கு நாம் அனைவரும் ஊழல்வாதிகள்"னு இருக்கு.
இது ஒரு சராசரி மலேசியரை தினசரி அடிப்படையில்
எப்படி பாதிக்குதுனு சொல்ல முடியுமா?
பிரதமரும் அவர் மனைவியும்
ஆடம்பர வாழ்க்கை வாழறாங்க.
பெர்கின் பைகள், வைரங்கள்,
ஆனா மக்களோ வறுமையில் வாடறாங்க,
தண்ணீர், சுத்தமான நீர் இல்லாமல்,
மின்சாரம், சிலருக்கு வீடு கூட இல்லாமல்.
1எம்டிபி மூலம் பெரிய கடன்,
அதற்கு காரணம் ஊழல் மற்றும் மோசமான முதலீடு,
பணத்தை யாரு கொடுக்கறாங்க?
நாங்கதான். வரிசெலுத்துபவர்கள்.
2015ல், அரசு ஜிஎஸ்டி என்கிற
புது வரி அமைப்பை கொண்டு வந்தது,
சரக்கு மற்றும் சேவை வரி.
அவர்களின் ஊழலினால் ஏற்பட்ட கடனை அடைக்க
எங்களிடமிருந்து பணம் புடுங்கப்பட்டது.
அவர்கள் ஜிஎஸ்டியை அறிமுகப்படுத்திய பின்,
விலைவாசி உயர்வை உடனடியா பாக்க முடிஞ்சது.
சாப்பாடு வாங்குவதற்கே மக்களுக்கு நிறைய பணம் தேவைப்பட்டது.
அப்படிதான் இதனால் எங்கள் தினசரி வாழ்க்கை பாதிக்கப்படுதுனு நினைக்கறேன்.
இதை பொறுக்க முடியாத சில பேர்...
...இதை செய்யறோம். இதை செய்யறோம்.
ஏதாவது ஒரு வழியில வெளிக்கொண்டு வரணும். ஆமாம்.
இந்த படத்தை உருவாக்கினேன்.
இதுதான் நான் செய்த முதல் சுவரொட்டி.
அருமை.
நஜீபின் படத்தை ஃபேஸ்புக் பக்கத்திலிருந்து எடுத்தேன்,
அவர் முகத்தில் கோமாளி முகத்தை வரைந்தேன்!
அதை என் இணைய அக்கவுண்டுகள் அனைத்திலும் பதிவிட்டேன்!
நேரம் முடிஞ்சது!
ஒரு சமயம் எல்லாம் தீவிரம் அடைஞ்சுதுனு நினைக்கறேன்.
மலேசியாவில் பயம் என்பது பரவலாக இருந்தது,
ஏன்னா போலிஸ் மற்றும் அதிகாரிகளுக்கு
அதிகமான அதிகாரம் உண்டு, யாரையும் கைது செய்யலாம்,
அது தான் எனக்கு நடந்தது.
என்மேல் குற்றம் சுமத்தப்பட்டது, சிறையில் அடைக்கப்பட்டேன்,
ஒரு ட்வீட் போட்டதற்காக.
எவ்வளவு நாட்களுக்கு?
ஒரு மாதம் சிறையில், 30,000 ரிங்கிட் அபராதம்.
அமெரிக்க டாலர்களில் 6-7,000 இருக்கும்.
அண்டம் உனக்கு சாதகமா இருக்கணுமா?
பின் ஒரிரண்டு வருஷங்களில்,
கோமாளி முகம் போராட்டத்தின் சின்னமானது.
அது ஒரு பெரிய
எதிர்ப்பு இயக்கமாகவே ஆனது,
நஜிப் மற்றும் அவரின் ஊழல் மிகுந்த ஆட்சிக்கு எதிராக.
ஃபாமி, க்ளார் போன்றோர் அந்த புரட்சித்தீயை
அணைய விடாமல் மேலும் வளர்த்தனர்.
சீக்கிரமாவே, அது பலத்தது, நிறைய குரல்கள் சேர்ந்து கொண்டன,
நஜீபை இறக்க உயர்ந்தன.
உங்கள் தந்தையுடனான உங்கள் அரசியல் உறவு பத்தி சொல்ல முடியுமா?
உங்கள் தந்தை யார்? நாங்க ஏன் உங்ககிட்ட பேசறோம்?
எவண்டி உன்ன பெத்தானா? சரி, என் தந்தை...
"எவண்டி உன்ன பெத்தான்"னு கேக்கல. ஆனா, ஆமாம்.
-எவண்டி உன்ன பெத்தான்? -ஆமாம்.
நுருல் இஜ்ஜாஹ் அன்வர் சட்டசபை உறுப்பினர்
நுருல் இஜ்ஜாஹ் அன்வர் ஒரு மலேசிய சட்டசபை உறுப்பினர்,
ஆளும் பார்ட்டிக்கு எதிராக குரல் கொடுத்ததுக்காக கைது செய்யப்பட்டார்.
அவர்கள் தன் தந்தைக்கு ஆதரவு தந்தார், அவர் எதிர்கட்சி தலைவர்,
அவர் பலமுறை மலேசிய அரசால் சிறையில் தள்ளப்பட்டிருக்கிறார்,
அரசியல் நோக்கத்துடன் பல குற்றங்கள் அவர் மீது சுமத்தப்பட்டதுனு சொல்றாங்க.
உங்கள் தந்தை ஊழலுக்கு எதிரா ரொம்ப காலமா குரல் கொடுத்துட்டிருந்தார்.
நஜீபின் கூட்டணியில் அது ரொம்ப மோசமா நடந்தது,
நேரடியான ஊழல்.
அவர்களிடம் இருக்கும் செல்வத்தை விளம்பரம் செஞ்சுகிட்டாங்க.
அய்யோ, பெர்கின் பைகள்.
நாங்க ஒரு சாதனை செஞ்சிருக்கோம்...
உலகிலேயெ அதிக எண்ணிக்கை பெர்கின் பைகள் எங்களிடம்தான்!
மக்களும் பொருளாதார நெருக்கடியை உணர்ந்தனர்.
நினைவிருக்கா, அவர் சரக்கு மற்றும் சேவை வரியை
அறிமுகப்படுத்த முடிவெடுத்தார்.
விலைவாசி உயர்ந்தது, சம்பளம் உயரவில்லை.
அது ஒரு அதிர்ச்சியாக இருந்தது,
ஏன்னா மலேசியா ஒரு பொது நல நாடு, சரியா?
நிறைய உதவிகள்,
பணக்காரர்களுக்கும் ஏழைகளுக்குமான பிளவை குறைப்பதில் அக்கறை உண்டு எங்களுக்கு.
வறுமை ஒரு பெரிய பிரச்சனை.
குவாலா லம்பூரில் குறைந்த சம்பள வீடுகளில் வாழும் இளைஞர்கள்
நாளைக்கு ஒரு தடவைக்கு சாப்பிடக்கூட முடியறதில்ல.
இந்த ஆரோக்கிய சீர்கேடு கானாவை விட மோசமானது.
கொஞ்ச நாள் கழிச்சு, புயல் சீற்றம் அதிகமானது.
ஏன்னா மக்களால இனி இதை ஏற்க முடியல.
2018 தேர்தல் நாளன்று
எல்லா வாக்கெடுப்பும் நஜீபின் ஆளும்பார்ட்டி தான் ஜெயிக்கும்னு உறுதியா சொன்னாங்க.
ஆனா கோபத்தில் இருந்த மக்கள் மிக அதிக அளவில் வந்து
வாக்களித்து அவரை பதவியிலிருந்து விலக வைத்தனர்.
மலேசியாவில் பிரதமர் நஜீப் தோல்வி, எதிர்கட்சி வெற்றி
புதிய பிரதமர் 92 வயதான மஹதிர் மொஹம்மத்,
அவரின் உதவியாளர், அன்வர் இப்ராஹிம், நுருலின் தந்தை,
இப்பொழுது சிறையிலிருந்து விடுவிக்கப்பட்டார்,
நெல்சன் மண்டேலாவின் கதையை போல ஒரு திருப்பம் இது.
இப்ப முன்னேற்றத்துக்கு, ஊழல் ஒழிப்பை
உங்களிடமிருந்து எதிர்பாக்கறாங்க,
எதுலாம் செய்யலாம், எது முக்கியம்,
எதுக்கு அரசியல் நிதியை பயன்படுத்தலாம்னு எப்படி முடிவு பண்றீங்க?
இது மலேசியாவிற்கு கஷ்டகாலமா இருக்கும்.
பொருளாதாரப்படி பாத்தா, 1எம்டிபியினால்
பெருகி நிற்கும் கடனால் அடி வாங்க போறோம்.
அதை ஒழுங்கா சமாளிக்கணும்,
அப்பதான் ஒரு சராசரி மலேசியர் அதன் பாதிப்புக்கு உள்ளாக மாட்டார்.
அதனால, என்ன நடந்தாலும், இதை நாங்க முடிக்கணும், சரியா?
நஜீபின் மற்றும் பெர்கின் பை வைத்திருக்கும் அவரின் மனைவியின் சொத்துகள் பிடிபட்டன,
இருவர் மேலும் ஊழல் குற்றம் சுமத்தப்பட்டது.
ஜோ லோவிற்கு எதிராவும் குற்றம் சுமத்தப்பட்டது, அவர் தலைமறைவாயிட்டார்.
1எம்டிபி தப்பித்த குற்றவாளி ஜோ லோவ் சைனா பாதுகாப்பு தருகிறது, சொல்கிறது மலேசியா
வெந்த புண்ணில் வேலை பாய்ச்சுவது போல், லியோ அவரின் பரிசை நிராகரித்து விட்டார்,
பிக்காஸோவை எஃப்பிஐயிடம் கொடுத்து விட்டார்.
நுருலின் தந்தை நாட்டை ஆளும் நாள் வெகுதொலைவில் இல்லாததால்
ஊழலற்ற ஒரு மலேசியாவிற்கான நம்பிக்கை இருக்கு.
மிகப்பெரிய இடங்களில் ஊழல் புகுந்த ஒரு சமூகத்திலிருந்து
அதை ஒரேடியாக ஒழிப்பது எவ்வளவு சாத்தியம்?
அதை தெரிஞ்சுக்க ரொம்ப தூரம் போக வேண்டாம்,
ஏன்னா மலேசியாவின் நெருங்கிய பக்கத்து நாடு, சிங்கப்பூர்,
அது 1965 வரை மலேசியாவின் அங்கமாக இருந்தது,
அதுக்கு கிட்டதட்ட ஊழலற்ற நாடுனு பேர் எடுத்திருக்கு.
ஆனா அந்த தீவு நாடு இவ்வளவு சுத்தமா எப்படி இருக்குனு நாம தெரிஞ்சுக்கறதுக்கு முன்,
சில விஷயங்களை என் மனசிலிருந்து இறக்கி வைக்கணும்.
சிங்கப்பூர் அதன் கண்டிப்பான விதிமுறைகளுக்கு பெயர் போனது.
உதாரணத்துக்கு, கக்கூஸில் ஃப்ளஷ் பண்லனா, 150 டாலர் அபராதம்.
இல்ல எனக்கு முக்கியமான வேலை, என் பக்கத்து வீட்டவரின் வைஃபையை பயன்படுத்தறேன்.
சிங்கப்பூரில் அது ஹேக்கிங்க்.
அதுக்கு 10,000 டாலர் அபராதம், சிறையில் மூன்று வருடங்கள்.
இல்ல என் பேண்டுகளை இஸ்திரி போடும்போது
காத்து வாங்கணும்னு நினைக்கறேன்.
ஜன்னல்களை திறந்து வைத்துக்கொண்டு உங்க சொந்த வீட்டில் நிர்வாணமா இருந்தீங்கனா
2,000 டாலர்கள் அபராதம் மற்றும் சிறையில் மூணு மாசம்.
பொது இடத்தில் மக்களுக்கு இடையூறு விளைவிக்கும் வகையில் இசைக்கருவி வாசித்தால்
ஆயிரம் அதுக்கு.
மீதி தவிர்க்க வேண்டிய விஷயங்கள்...
பபிள் கம் விற்பது.
ரயில் ப்ளாட்ஃபாரத்தில் தண்ணீர் குடிப்பது.
புறாக்களுக்கு உணவளிப்பது.
பொது இட ஓவியங்களுக்கு சிறை தண்டனை, பெரிய அபராதம்,
மூணுக்கு மேல் எட்டுக்கு கீழ் பிரம்படி.
அதனால், வெங்காயம், மஷ்ரூம் இருக்கட்டும், அதிக சாஸ் பரவால்ல, ஆனா சீஸ் வேண்டாம்.
அது விசித்திரம் தான்...
இது சட்டவிரோதம் இல்ல. பீட்சா தான் ஆர்டர் செய்யறேன்.
சரி, நான் தயார்.
சிங்கப்பூர்
சிங்கப்பூரின் கண்டிப்பான விதிமுறைகள் கீழிலிருந்து மேல் அணுகுமுறை,
ஊழலை எதிர்க்க.
சின்ன தவறுகளை செய்ய கூட எல்லாரும் பயந்தாங்கனா
பெரிய தவறுகளை செய்வதை நினைச்சுகூட பாக்க மாட்டாங்க.
பொது இடங்களில் உங்கள் நண்பர்கள் அல்லது பக்கத்து வீட்டார் ஊழலில் ஈடுபட்டால்
புகார் இடங்கள் வைக்கப்பட்டிருக்கும் ஒரு நாட்டில் லஞ்சம் வாங்குவீங்களா?
உங்க ஊழல் குற்றச்சாட்டை இங்கே பதிவு செய்யவும்
ஊழல் குற்றப்பதிவு மற்றும் கலாச்சார மையம்
ஊழல் புற்று நோய் போன்றது.
அது சிறியதாக தொடங்கும், அதை நீங்க முளையிலேயே
அழிக்கலனா, அது உடல் முழுதும் பரவிடும்.
அது நடக்கும்போது, மொத்த உடல் அமைப்பும் சீர்குலைந்திடும்.
சின் வீ லியம் பொது விசாரணையின் உதவி அதிபர்,
சிங்கப்பூரின் ஊழல் விசாரணை மையத்தில்.
இது அரசு நிறுவனம், ஊழலை வன்மையாக எதிர்க்கும் ஒன்று,
அதில் அவர்களுக்கு பெருமையும் உண்டு.
சிபிஐபி அலுவலகத்தில் ஒரு ஊழல்-எதிர்ப்பு அருங்காட்சியகமும் இருக்கு,
கண்டிப்பான போலிஸ் வரலாற்றினை பரைசாற்றும் விதமா அமைஞ்சிருக்கு.
ஒரு துப்புரவு தொழிலாளி விதிகளை மீறி
ஸ்டேஷனில் நீர் அருந்தியிருக்கிறார்.
செக்யூரிட்டி ஆபிஸர் அவளை பிடிச்சார்,
அவளிடம் 300 டாலர் அபராதம் கேட்டார்.
இந்த வழக்கில் நாங்க செக்யூரிட்டி ஆபிஸர்கள் மேல் தான் குற்றம் சுமத்தினோம்.
சரி.
இது ஒரு ரொம்ப சின்ன தவறு,
ஆனா இதை நடக்க விட்டீங்கனா
அதன் விளைவுகளை நீங்க கற்பனை பண்ணி பாக்கலாம்.
எங்கள் நாட்டை நிறுவிய தந்தைகள் சிங்கப்பூரிலிருந்து
ஊழலை ஒழிப்பதில் உறுதியாக இருந்தனர்.
துவக்கத்திலிருந்தே.
அதனால், சிங்கப்பூரில், பூஜ்ஜிய சகிப்புத்தன்மை அணுகுமுறையை கையாண்டோம்.
அந்த அணுகுமுறை வெற்றி பெற்றதுனு சொல்லலாம்.
சிங்கப்பூரின் ஊழல்-எதிர்ப்பு கொள்கை அவர்களுக்கு நல்ல வியாபாரத்தை ஈட்டியது.
அதனால் நல்ல பொருளாதார நன்மைகள் ஏற்பட்டது.
வெளி நாட்டவர் இங்கே முதலீடு செய்வதில் பாதுகாப்பாக உணர்ந்தனர்,
அதனால் இது ஆசியாவின் முதன்மையான நிதி மற்றும் வங்கி மையமாக ஆனது.
போன வருஷம், 2017ல்,
மொத்தமா 103 வழக்குகளை விசாரணை செய்தோம்.
நீங்க இங்க பாக்கற ஊழல்களில்
ஏதாவது ஒற்றுமை தெரிகிறதா
முக்காவாசி, சிறிய தவறுகள் தான்,
ஆனா நிறைய ஊழல்களில்,
ஒரு மேல் பொது சேவகர்,
அல்லது பெரிய தனியார் வியாபார புள்ளி சம்பந்தப்பட்டிருப்பர்.
நாம கவனிக்க வேண்டியது, ட்ரான்ஸ்பரன்ஸி இண்டெர்னேஷனல்
பட்டியலில் முன்னிலையில் இருந்தாலும்,
பத்திரிகை சுதந்திரம் பட்டியலில் சிங்கப்பூர் கீழே இருக்குது.
உலக பத்திரிகை சுதந்திரம் சிங்கப்பூர் 132/180
அதனால், ஒரு நடு நிலையான கருத்தை பெறுவது கடினம்,
ஏன்னா சில பெரிய அளவு ஊழல்கள் வெளிவராமலேயே போக வாய்ப்பிருக்கு.
ஆனா போன வருஷம் ஒரு பெரிய மோசடி வெளிவந்தது,
அரசு தொடர்புடைய சிங்கப்பூரிய எண்ணை இயந்திர தயாரிப்பாளர், கெப்பெல் இன்க்.,
கெப்பெலின் லஞ்சம் சிங்கப்பூர் சுத்தமான ஊர் என்கிற பெயரை நாசமாக்கியது
எண்ணெய், லஞ்சம், அரசியல்வாதிகள்: 'சுத்தமான' சிங்கப்பூர் என்ன ஆனது?
வெளிநாட்டு ஒப்பந்தங்களை பெற லஞ்சம் கொடுத்திருக்கிறது.
அந்த மோசடி சிங்கப்பூர் மக்களை உலுக்கியது, வியாபாரப்பள்ளிபேராசிரியர் யூஜீன் டானையும்.
பேராசிரியர் யூஜீன் டான் சிங்கப்பூர் மேனேஜ்மெண்ட் பல்கலைக்கழகம்
சிங்கப்பூர் மக்களுக்கு என்ன ரொம்ப வருத்தம்னா
கெப்பெல் வழக்கில்,
கெப்பெல் ஒரு அரசு தொடர்புடைய நிறுவனம் என்பதுதான்.
-ஆமாம். -சரியா?
சிங்கப்பூர் அரசுடனா?
ஆமாம். இந்த நிறுவனங்களுக்கு வெளிப்படையாக
இது போல் சிங்கப்பூருக்குள் ஊழல் செய்ய தைரியம் கிடையாது.
ஆனா அவர்கள் வெளி நாட்டில் இருக்கும்போது...
...வேறு விதிமுறைகளை கடைப்பிடிப்பார்கள் போல.
ஊழலே கூடாது என்ற மன நிலை, எல்லா விஷயத்திலும் கண்டிப்பு,
சிங்கப்பூர் போன்ற நாட்டில் இதை தொடர்ந்து செய்ய முடியுமா?
அது தினசரி போராட்டம் தான்.
ப்ரிட்டீஷிடமிருந்து சுய அரசுரிமை நாங்க பெற்ற பொழுது,
ஊழல் இங்கு பரவலாக இருந்தது,
இங்க எதுவுமே கிடையாது, சரியா.
எங்க சாப்பாடு முக்காவாசி இறக்குமதி செய்யப்படுது,
எங்க தண்ணீரும் இறக்குமதி செய்யப்படுது.
இயற்கை வளங்கள் கிடையாது.
அப்படின்னா எங்களை...
...இந்த உலகத்தில் எங்களுக்குனு ஒரு பாணியில்
நிலைநாட்டிக்கொள்ள வேண்டும், எங்களால் செய்ய முடிஞ்சது
மக்கள் வந்து வியாபாரம் செய்ய ஒரு இடம்...
இங்க முதலீடு செய்யலாம், இடத்தை ஆராயலாம்.
ஊழலுக்கு கொஞ்சம் கூட இடமே கொடுக்க கூடாது,
ஏன்னா சமூகம்
வறுமையில் வாடும், முதலீட்டாளர்கள் எங்களை தவிர்ப்பாங்க.
என்னை பொறுத்தவரை, "நம்பிக்கை"தான்...
...எங்கள் நாணயம்.
அதனால் எங்களால் விட்டேத்தியாலாம் இருக்க முடியாது.
ஊழலுக்கு எதிரான யுத்தத்தை பத்தி பேசினோம்னா
யாரும் பாக்காத போது கூட
எது சரியோ அதை செய்ய வேண்டும்.
ஆனா இது போன்ற ஊழலுக்கு எதிராக சிங்கப்பூரின் கண்டிப்பான
பூஜ்ஜிய சகிப்புத்தன்மை அணுகுமுறையிலேயே கசிவு இருக்குனா,
ஊழலை நிறுத்த வேறு என்ன வழிகள் இருக்கு?
மும்பை
இந்தியா
அதை கண்டறிய நான் இந்தியா திரும்பணும்,
அங்கு ஒரு விசித்திரமான சிந்தனையாளர் ஒரு அரிய யோசனை வைச்சிருக்கார்.
பேராசிரியர் கவ்ஷிக் பாசு முன்னாள் பிரதான பொருளாதார வல்லுனர், உலக வங்கி
பேராசிரியர் கவ்ஷிக் பாசு உலக வங்கியில் முதன்மை பொருளாதார வல்லுனராக இருந்தார்,
இந்திய அரசுக்கு முதன்மை பொருளாதார ஆலோசகராகவும் இருந்தார்.
ஊழலை நாம தவறா கையாளறோம்னு அவர் சொல்றார்.
பேராசிரியர் பாசு என்ன நினைக்கறார்னா, இந்தியாவின் மிகப்பெரிய
ஊழல் பிரச்சனை, லஞ்சத்தை ஒழிப்பதற்கான சிறந்த வழி
சிங்கப்பூர் போன்று அதை அணுகுவது அல்ல,
அதை இருட்டில் பரவும் மற்ற மனித களங்களை போல கையாளணும்,
அதை சட்டபூர்வமாக்கணும்.
ஊழல் நாடுகளின் பட்டியலில்
இந்தியாவின் பெயரை பாத்தா
இந்தியா மேலிடத்தில் இல்ல.
ஆமாம், இல்லதான்.
அது மிக அதிகமான ஊழல் நாடுனு சொல்ல முடியாது.
இந்தியா மிக சிக்கலான சட்டங்கள் கொண்ட நாடு,
அது நிறைய இருக்கு,
அதனால் எல்லாரும் ஏதோ ஒரு சட்டத்தை மீறுறாங்க,
ஏன்னா அது ரொம்ப சிக்கலானது.
அதை எப்படியாவது சரி செய்யணும்,
மக்கள் சட்டத்தை மீறாதவாறு செய்யணும்.
உங்கள் தீர்வு என்ன அதுக்கு?
இந்திய சட்டத்தில் ஒன்று இருப்பது எனக்கு தெர்ந்தது.
ஊழல் தடுப்பு சட்டம், 1988.
அதில் கூறப்படுவது, "லஞ்சம் கொடியது.
"நீங்க லஞ்சம் கொடுத்தாலோ வாங்கினாலோ,
"இரண்டுமே ஒரே அளவு குற்றம்தான்."
அதனால், இந்திய சட்டப்படி
பூனேவில் இரவு உணவுக்கு நான் சந்திச்ச அனைவருமே குற்றவாளிகள் தான்,
லஞ்சம் கொடுத்த குற்றத்துக்காக.
சட்டம் அதை இன்னும் மோசமாக்குகிறது,
ஏன்னா கடைசியில் நீங்க அதை ரகசியமா செய்றீங்க.
லஞ்சம் கொடுத்த பின், நீங்க யாருக்கு அதை தந்தீங்களோ
அவருடன் அதை ரகசியமா வெச்சிருக்கீங்க.
லஞ்சம் கொடுப்பதை சட்டபூர்வமா ஆக்கினா,
லஞ்சம் வாங்குவதை குற்றம்னு வெச்சுகிட்டா...
பின் லஞ்சம் கொடுத்த பிறகு, நான் குற்றவாளி இல்ல,
நான் பேச தயார்.
நான் பொருளாதார வல்லுனரா இதை அணுகினேன்,
இது ஒரு விசித்திரமான யோசனைனு நெனச்சுதான் சொன்னேன்,
ஆனா இவ்வளவு அரசியல் எதிர்ப்பு இதுக்கு வரும்னு நினைக்கல.
நீங்க இதை சொன்னவுடன் என்ன எதிர்ப்பு வந்தது?
நான் ஒரு கொடிய அதர்மமான யோசனையை கூறியதா மக்கள் நினைச்சாங்க,
அதுவும் ஒரு அரசு இணையதளத்தில்.
நான் என்ன நினைச்சேன்னா இந்த சிறிய அடி எடுத்து வெச்சா,
இதுதான் மொத்த பிரச்சனையையும் தீக்கும்னு
நான் எப்பவும் நினைச்சதில்ல,
ஆனா உடனடியா ஒரு மாற்றம் தெரியும்,
நீங்க அதை மோசமானதுனு நினைச்சீங்கனா,
"அதை என்னால் பொறுக்க முடியாது."
அவருக்கு முன் இருந்த பல "சட்டபூரவமாக்கு" வக்கீல்களைப்போல
பாசுவும் அவரின் ஊழல் எதிர்ப்பு உத்திக்கு கேலிக்குள்ளானார்,
அவர் யோசனை சட்டமாக்கப்படவில்லை.
ஆனா அவர் சொல்வதில் அர்த்தம் இருக்கா?
ரகசியம் ஊழல் பரவ உதவும்,
ஊழலுக்கு ரகசியம் தேவை.
ஊழல் இருளில் வாழ்கிறது,
ஏழைகள் தான் அதன் உணவு, அது சாகாது.
அது மனித சக்தியை உறிஞ்சும் ஒரு ரத்த காட்டேறி.
ஃபாமி, க்ளார் போன்ற வீரர்கள்,
அவர்கள் அதனை ஒளி இருக்குமிடத்திற்கு கொண்டு வர பாடுபடுகின்றனர்.
ஆக்கிரமி
அதை பத்தி வெளிப்படையா பேசினா,
விளைவுகளை பத்தி பயப்படாம,
ஊழல்வாதிகளின் சக்தி கொஞ்சம் குறையும்.
ஊழலும் உலக பொருளாதாரம் போலதான்.
நம் தினசரி வாழ்க்கையில்
முக்காவாசி பேர் அதில் சில அங்கங்களை தான் நெருக்கத்தில் பார்க்கிறோம்,
அதனால் நமக்கு முழுதா புரிய மாட்டேங்குது,
அது எவ்ளோ பெரிய பசி கொண்ட மிருகம்னு.
அது ஒரு பெரிய பூதம், நம்மை போர்வை போல் போத்தியிருக்கு,
நம்மை நடத்துது, வாங்கும் பொருட்களிலிருந்து நாம் மதிக்கும் விஷயங்கள் வரை,
லஞ்சம் மறைந்திருந்து நம்மை சுத்தி நம்மை ஆட்டுவிக்கிறது.
அதை புரிஞ்சுக்க ஒரே வழி,
அதை ஒழிப்பது அப்புறம்,
தள்ளி நின்னு
அந்த பயமுறுத்தும் கஷ்டமான பூதத்தை உள்வாங்கிக்கறதுதான்.
கால், மச்சி, தம்பி.
எடுத்துக்கோ.
உன் பெயர் என்ன?
மன்னிக்கணும்.
இது ஒரு மாதிரி ஆயிடுச்சு.
அது எவ்ளோ...
கடவுளே!
இது இல்ல.
இல்லையா? சரி.
இதோ.